Борис Младенов-Young
Bullying

chitanka.info

Bullying[0]

Човекът е по своята направа

безкрайно уязвим — като дете;

но той не го (и по-добре!) съзнава,

че може много лесно да умре.

Опасности, заплахи повсеместни

го дебнат — и те нямат брой и чет,

и болести душевни и телесни

от раждането го грозят отвред:

инфекции, инсулт, инфаркт, левкози…

са част от смъртоносните угрози —

нали от нещо все пак ще умре.

Но има тежки, злобни, жлъчни думи,

по-страшни, по-опасни от куршуми,

те стрелят и убиват не по-зле!

Сидни, Австралия — 2017 г.

[0] Bullying — тормоз ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.